ASIAN แรงไม่หยุดฉุดไม่อยู่! บวกต่อกว่า 11% วอลุ่มทะลุ 260 ลบ.
ASIAN แรงไม่หยุดฉุดไม่อยู่! บวกต่อกว่า 11% วอลุ่มทะลุ 260 ลบ. ล่าสุด ณ เวลา 10.56 น. อยู่ที่ระดับ 14.40 บาท บวก 1.50 บาท หรือ 11.63% สูงสุด 14.60 บาท ต่ำสุด 12.90 บาท ด้วยมูลค่าซื้อขาย 260.55 ล้านบาท ด้าน บล.กรุงศรี แนะนำเก็งกำไร ASIAN คาดแนวโน้มผลประกอบการ Q2/60 ออกมาดี
23 มิ.ย. 2560

ผู้สื่อข่าวรายงานว่าราคาหุ้น บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ล่าสุด ณ เวลา 10.56 น. อยู่ที่ระดับ 14.40 บาท บวก 1.50 บาท หรือ 11.63% สูงสุด 14.60 บาท ต่ำสุด 12.90 บาท ด้วยมูลค่าซื้อขาย 260.55 ล้านบาท ขณะที่ดัชนีตลาดหุ้นไทยโดยรวมบวก 0.14%

โดยราคาหุ้น ASIAN ปรับตัวขึ้นต่อเนื่องเป็นวันที่ 4 นับตั้งแต่ราคาเปิดตลาดอยู่ที่ 11.00 บาท เมื่อวันที่ 19 มิ.ย.60 ขณะที่ บล.กรุงศรี ระบุในบทวิเคราะห์ แนะนำเก็งกำไร ASIAN คาดแนวโน้มผลประกอบการไตรมาส 2/60 จะออกมาดี
ด้าน นายเฮ็นริคสัน แวน เวสเทิร์นดรอป ผู้ช่วยกรรมการผู้จัดการใหญ่และประธานเจ้าหน้าที่บริหารสายการเงิน บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN เปิดเผยว่า บริษัทตั้งเป้ารายได้ปีนี้ 1.05 หมื่นล้านบาท หรือเติบโตราว 14% จากปีก่อนที่มีรายได้ 9.21 พันล้านบาท
โดยแนวโน้มผลประกอบการในช่วงไตรมาส 2/60 จะดีกว่าช่วงเดียวกันของปีก่อน เนื่องจากในทุกกลุ่มผลิตภัณฑ์ไม่ว่าจะเป็นอาหารแช่แข็ง ธุรกิจอาหารสัตว์ มีทิศทางที่ดีขึ้นอย่างต่อเนื่อง